ii6 MONOGRAPHIE 
l4- Lightfootia rübioides. 
L. ramis procumbentibus diffusis, foliis oppositis patulis vel subreflexis lanceolatis acutis remotè 
denticulatis , floribus paucis terminalibus et axillaribus , laciniis corollæ 5-partitæ lobis calycinis 
longioribus. 
Campanula rubioides herb. Banks! 
Habitat ad caput Bonæ-Spei (vid. in herb. Banks.). 
Planta humifusa, ramosissima; ramis divaricatis, 3-4 pollices longis, striatis , cylindricis , 
subpilosis , leviter rubescentibus, tenuibus, nunc foliis numerosis onustis, nunc subnudis. Folia 
stricte opposita, patula, etiamque reflexa, mollia, sessilia, lanceolata , acuta, 2-4 lin. longa, 
vix lineam lata, glabra vel pilis albis adspersa, margine cartilaginea, remotè denticulata. Flores 
extremitatibus ramorum terminales et axillares , solitarii , pedicellati , parum numerosi : pedicelli 
à caule angulo recto sæpè divergentes , rigidiusculi , filiformes , subpilosi , 3-5 lineas longi. Calyx 
profunde 5-fidus ; tubo sphaerico , piloso , vix lineam longo ; lobis patentibus , lineari-lanceolatis , 
remotè denticulatis , valdè acutis , dorso subpilosis , interné glaberrimis , sesquilinearibus vel 2 - 
linearibus. Corolla 5-partita; lobis linearibus , calyce longioribus, patentibus, glabriusculis , tribus 
nervis parallelis radiatis. Stamina basi in squamulas ovatas pilosas semi-lineam longas expansa : 
antherœ caducae, in specimine descripto non perspicuae. Stylus corolla sublongior , ascendens, 
apice crassior et 3-dentatus. Capsula sphaerica, erecta. Dehiscentiam non vidi. 
Hoc specimen herbarii banksiani à capite Bonæ-Spei à F. Masson allatum, nuncupatum 
fuerat Campanula rubioides-, sed postea nomen C. hispidula L. f. infra scriptum fuit. Celeb. 
Smith in collatione herbarii linnæaiii cum banksiano, nihil infra eam paginam scripsit, sed alia 
specimina, omnino diversa, merito tanquam C. hispidulam Linn. designavit. Differt enim 
præsens species à C. hispidula L. foliis oppositis , corolla 5-partita, et toto habitu. 
i5. Lightfootia madagascariensis. 
L. caule erecto basi sublignoso simplici, foliis alternis erectis lineari-acuminatis remotè den- 
ticulatis , floribus subpaniculatis , laciniis corollæ profundè 5-partitæ lobis calycinis triplo circiter 
longioribus, capsula tota infera valvis brevibus. 
Campanula madagascariensis herb. Jussi 
Habitat in Madagasear. (Commers.) 
% (vid. in herb Juss. ) 
Planta glabra. Caulis erectus, semi-pedalis pedalisve , cylindricus , striatus, glaber, basi sub- 
lignosus , superné herbaceus, simplex, pedunculis solum supernè auctus. Folia per inferiorem 
partem plantæ præcipuè sparsa, ut in plerisque Tf-^ahlenbergiis , alterna, erecta, lineari-acumi- 
nata, remotè denticulata, 5-6 lineas longa, angusta , superiora rariora brevissima. Flores apice 
caulis et secundùm pedunculos subpaniculati , circiter i o versus summam partem cujusque caulis , 
pedicellati, erecti. Calyx 2 lineas longus, 5-fidus; tubo hemisphærico , tereti ; lobis erectis, acu- 
minatis, integris. Corolla profundè 5-partita, laciniis 3 lineas circiter longis , oblongo-linearibus. 
Stamina minima, vix lineam longa : filamenta lata, membranacea, subquadrangularia , ciliata : 
antheræ parvæ , flavæ. Stylus cylindricus , longitudine laciniarum corollæ , apice in stigmata brevia 
divisus. Capsula. sphæroidea, 2 lineas lata, tota infera, teres, apice 3 valvis medio septiferis 
dehiscens. Semina minutissima , spadicea , ovoideo-acuminata , suhtriquetra , nempè longitudina- 
liter 3 nervis radiata. 
